turjo4nis/wikipedia-bn-dump-20250701 huggingface dataset:
সামিয়া জামান

সামিয়া জামান হচ্ছেন একজন বাংলাদেশি চলচ্চিত্র পরিচালক। তিনি টেলিভিশনে সংবাদ উপস্থাপিকা, প্রতিবেদক এবং টক শো উপস্থাপিকা ছিলেন। ২০০৬ সালে তিনি চলচ্চিত্র পরিচালক হিসাবে আবির্ভুত হন। তিনি একাত্তর টিভির সম্পাদক এবং প্রধান নির্বাহী কর্মকর্তা হিসাবে কাজ করেন।

শিক্ষা জীবন 
সামিয়া ১৯৮৮ সালে লন্ডন ইউনিভার্সিটিতে ফিল্মের কোর্সে ভর্তি হোন এবং পরবর্তিতে সেখানে মাস্টার্সও করেন।

পেশাজীবন 
১৯৮৯ সালে, লন্ডেনে জামান বিবিসি ওয়ার্ল্ড সার্ভিসের প্রযোজক হিসাবে পেশা জীবন শুরু করেন।  জামান ১৯৯৯ সালে প্রডিউসার হিসেবে একুশে টেলিভিশনে কাজ শুরু করেন এবং পরবর্তিতে সেখানে সাংবাদিকতা এবং সংবাদ উপস্থাপনাও করেন। বর্তমানে তিনি একাত্তর টিভিতে বাংলাদেশের প্রথম নারী প্রধান নির্বাহী কর্মকর্তা হিসাবে কাজ করছেন।

চলচ্চিত্র 
১৯৮৭ সালে জামান “সূচনা” ছবিতে সহকারী পরিচালক হিসাবে কাজ করেন পরিচালক মোরশেদুল ইসলাম এর সাথে।  ২০০৬ সালে চলচ্চিত্র নির্মাতা হিসাবে আবির্ভুত হন, তার পরিচালনায় নির্মিত ছবি “রাণী কুটির বাকি ইতিহাস” ছবিতে।  তিনি তার দ্বিতীয় ছবি পরিচালনা করেন “আকাশ কত দূরে” ২০১৪ সালে।

২০১৫ সালের মার্চে, জামান বিচারক হিসাবে কাজ করেন জেনেভা আন্তর্জাতিক ওরিয়েন্টাল চলচ্চিত্র উৎসব এ।

ব্যক্তিগত জীবন 
সামিয়ার বাবা ছিলেন ঢাকা বিশ্ববিদ্যালয়ের একজন শিক্ষক এবং ঢাকা বিশ্ববিদ্যালয় ক্যাম্পাসেই তার বেড়ে উঠা। জামানের তিনটি কন্যা সন্তান আছে।

পুরস্কার ও সম্মাননা
 অনন্যা শীর্ষ দশ পুরস্কার, (২০০৮)

তথ্যসূত্র

বহিঃসংযোগ

জীবিত ব্যক্তি
বাংলাদেশী চলচ্চিত্র পরিচালক
অনন্যা শীর্ষ দশ পুরস্কার বিজয়ী
বাংলাদেশী নারী সাংবাদিক
বাংলাদেশী ব্যবসায়ী
সৈয়দা রাজিয়া ফয়েজ

সৈয়দা রাজিয়া ফয়েজ বাংলাদেশি রাজনীতিবিদ ছিলেন। তিনি পাকিস্তানের শাসনামলে খুলনা জেলা কমিটির সভাপতি এবং পরবর্তীতে বাংলাদেশের প্রথম নির্বাচিত নারী সংসদ সদস্য হন তিনি। বাংলাদেশ জাতীয়তাবাদী দলের উপসভাপতি ছিলেন তিনি।

জীবনী 
সৈয়দা রাজিয়া ফয়েজ ১৯৩৬ সালের ১৮ই এপ্রিল জন্মগ্রহণ করেন। তার পিতা সৈয়দ বদরুদ্দোজা কলকাতা সিটি কর্পোরেশন (অধুনা কলকাতা পৌরসংস্থা )-র মেয়র ছিলেন। ১৯৬১ সালে তিনি খুলনা জেলা কমিটির সভাপতি নির্বাচিত হন। বাংলাদেশের স্বাধীনতা যুদ্ধকালীন তিনি জাতিসংঘে পাকিস্তানের প্রতিনিধি ছিলেন। ফলে স্বাধীনতা পর বাংলাদেশে তাকে গৃহবন্দী করা হয়। আবদুস সবুর খানের নির্বাচন অঞ্চল থেকে নির্বাচনে দাঁড়ান এবং জয়লাভ করেন। তিনিই বাংলাদেশের প্রথম নির্বাচিত নারী সংসদ সদস্য। ১৯৮৯ সালে তিনি নারী ও সমাজকল্যাণ মন্ত্রণালয়ের মন্ত্রী ছিলেন। শেষ পর্যন্ত বাংলাদেশ জাতীয়তাবাদী দলের উপসভাপতি ছিলেন তিনি।

ব্যক্তিজীবন ও মৃত্যু 
পেট্রোবাংলার সাবেক চেয়ারম্যান আবুল ফয়েজের সাথে তার বিয়ে হয়। এ দম্পতির ফৌজিয়া আলম নামের এক কন্যা এবং ওমর এরশাদ ফয়েজ ও আমান আশরাফ ফয়েজ নামের দুই পুত্র ছিল। তাজরিয়ান, মার্জিয়ান, ফারশেদ, ফয়জানা এবং আইজা নামে তাদের মোট ৫ জন নাতি-নাতনি ছিল।

২০১৩ সালের ১৫ই নভেম্বর তিনি মৃত্যুবরণ করেন।

আরো দেখুন 

 বাংলাদেশ জাতীয়তাবাদী দল

তথ্যসূত্র 

রাজনীতিতে বাংলাদেশী নারী
১৯৩৬-এ জন্ম
২০১৩-এ মৃত্যু
বাংলাদেশ জাতীয়তাবাদী দলের রাজনীতিবিদ
জাতীয় সংসদের মহিলা সদস্য
খুলনা জেলার রাজনীতিবিদ
আবদুস সাত্তারের মন্ত্রিসভার সদস্য
জাতীয় পার্টির সাবেক রাজনীতিবিদ
অষ্টম জাতীয় সংসদ সদস্য
দ্বিতীয় জাতীয় সংসদ সদস্য
জাতীয় সংসদের সংরক্ষিত মহিলা আসনের সদস্য
বাংলাদেশের নারী মন্ত্রী
২০শ শতাব্দীর বাংলাদেশী নারী রাজনীতিবিদ
খুলনা জেলার ব্যক্তি
পাকিস্তান জাতীয় পরিষদ সদস্য ১৯৬৫-১৯৬৯
২১শ শতাব্দীর বাংলাদেশী নারী রাজনীতিবিদ
ভারতীয় বংশোদ্ভূত বাংলাদেশী ব্যক্তি
আরব বংশোদ্ভূত বাংলাদেশী ব্যক্তি
পশ্চিমবঙ্গের রাজনীতিবিদ
২০শ শতাব্দীর বাঙালি
বাঙালি মুসলিম
মুর্শিদাবাদ জেলার ব্যক্তি
লায়লা হাসান

লায়লা হাসান (জন্মঃ ১৯৪৬) একজন বাংলাদেশি কোরিওগ্রাফার, নৃত্যশিল্পী এবং অভিনেত্রী। বাংলাদেশ সরকার শিল্পক্ষেত্রে তার অবদানের কথা চিন্তা করে তাকে একুশে পদকে ভূষিত হন।

শৈশব ও শিক্ষা 
হাসান ১৯৪৬ সালে জন্মগ্রহণ করেন। তিনি ঢাকা বিশ্ববিদ্যালয় থেকে ১৯৭০ সালে দর্শনে এমএ করেন।

কর্মজীবন 
হাসান প্রখ্যাত নৃত্যশিল্পী মণিবর্ধন মহাশয়, অজিত সান্যাল, বাবু রাম সিংহ, জিএ মান্নান এবং বাফার শমর ভট্টাচার্য্য প্রমুখের কাছে শিক্ষাগ্রহণ করেন। তিনি ১৯৮০-৮৫ কালপর্বে বাংলাদেশ টেলিভিশনে সম্প্রচারিত টেলিভিশন অনুষ্ঠান "রুমঝুম" এর উপস্থাপিকা ছিলেন। ঐ অনুষ্ঠান থেকেই বর্তমানের জনপ্রিয় তারকা ঈশিতা, তারিন, শ্রাবন্তী, রিয়া এবং রিচি উঠে আসে।

হাসান থিয়েটার, টেলিভিশন নাটক, চলচ্চিত্রে অভিনয় করেছেন। কঙ্কাবতীর ঘাটে, রক্তকরবী, ছুটি, মায়ার খেলা, রাজা রাণী, তাসের দেশ, স্বর্গ হতে বিদায়, শ্যামল মাটির ধরাতলে, নীল দর্পন, দত্ত, কেরানির জীবন, টেমিং অব দ্য শ্রু এবং নকশী কাথার মাঠ ইত্যাদি বিষয়ে তিনি অনুষ্ঠান করেছেন। তার টিভি নাটকগুলো হল মন পবনের নাও, কাজল রেখা, ভেলুয়া সুন্দরী, মহুয়া, রাণী ভবানীর পথ, রত্নদ্বীপ, পাশাপাশি এবং আশ্চর্য এক রাতের গল্প। তার অভিনীত চলচ্চিত্রগুলো হল ঘরে বাইরে, এইতো প্রেম, ডনগিরি ইত্যাদি।

তিনি নৃত্যসংঘ "নটরাজ" প্রতিষ্ঠা করেন ১৯৯০ সালে। ১৯৯৬ সালে নটরাজ থিয়েটার এবং নাঈম হাসান সুয়জার সাথে মঞ্চনাটক করতে শুরু করে। লায়লা হাসান নটরাজের সভাপতি এবং সুজা সাধারণ সম্পাদক হিসেবে কাজ করেন। লায়লা বাংলা একাডেমি এবং ওয়েস্ট বেঙ্গল ডান্স ফেডারেশনের আজীবন সদস্য। তিনি এশিয়াটিক সোসাইটির সদস্য এবং বাংলাদেশ নৃত্য শিল্পী সংঘের সভাপতি।

তিনি নৃত্যবিষয়ক হৃদয়ে বাজে নূপুর (১৯৯৬) এবং চারুকলা বিষয়ে মোহনরূপে গ্রন্থ রচনা করেন।

ব্যক্তিজীবন 
লায়লা হাসান হাসান ইমামের সাথে বিবাহ বন্ধনে আবদ্ধ হন। হাসানের মোট ছয় ভাইবোন রয়েছে। অভিনেত্রী ডেইজি আহমেদ তার এক বোন।

পুরস্কার 
 বাচসাস পুরস্কার (২০০১)
 কাজী মাহবুব উল্লাহ বেগম জেবুন্নেচ্ছা ট্রাস্ট পুরস্কার (২০০১)
 একুশে পদক (২০১০)

আরো দেখুন 

 একুশে পদক
 একুশে পদক পুরস্কার (২০১০–১৯)

তথ্যসূত্র 

১৯৪৬-এ জন্ম
জীবিত ব্যক্তি
বাংলাদেশী মহিলা নৃত্যশিল্পী
শিল্পকলায় একুশে পদক বিজয়ী
ঢাকা বিশ্ববিদ্যালয়ের প্রাক্তন শিক্ষার্থী
বাংলাদেশী টেলিভিশন অভিনেত্রী
বাংলাদেশী চলচ্চিত্র অভিনেত্রী
বাংলাদেশী মঞ্চ অভিনেত্রী
বাংলা একাডেমির সম্মানিত ফেলো
বাংলাদেশী নৃত্যশিল্পী
একুশে পদক বিজয়ী
বাংলাদেশী নৃত্য পরিচালক
বাংলাদেশী নারী নৃত্য পরিচালক
ফারাহ গজনবী

ফারাহ গজনবী একজন বাংলাদেশী লেখিকা, উন্নয়ন কর্মী, সাংবাদক এবং অনুবাদ কর্মী।

শিক্ষা জীবন
তিনি লন্ডন স্কুল অব ইকোনমিকস থেকে পড়াশোনা করেন। গজনবী গ্রামীণ ব্যংক, জাতিসংঘ উন্নয়ন কর্মসূচী, খৃস্টান এইড, এবং অন্যন্য বেসরকারী প্রতিষ্ঠানে কাজ করেন। তিনি বাংলাদেশের দি স্টার নামক পত্রিকার নিয়মিত অবদানকারী।

উল্লেখযোগ্য কাজ
তার গল্প সংকলন ও সাহিত্য ম্যাগাজিন মার্কিন যুক্তরাষ্ট্র, যুক্তরাজ্য, সিঙ্গাপুর ও বাংলাদেশে প্রকাশিত একটি সংখ্যা আছে। তিনি ভারতে প্রকাশিত দি লাইন অ্যনথোলজির সম্পাদক ছিলেন. তার গল্প একটা সংকলন ফ্র্যগমেন্ট অব রিভারসং ২০১৩ সালে প্রকাশিত হয়। ফারাহ গজনবী তার গল্প গুলো ইংরেজি ভাষায় লিখেন।

অর্জন
তার গল্প "জাজমেন্ট ডে" (বিচারের দিন) অত্যন্ত প্রশংসা করা হয় ২০১০ সালের কমনওয়েলথ ছোট গল্প প্রতিযোগিতায়। তার আরেকটি গল্প "গেটিং দেয়ার" অক্সফোর্ড জেন্ডার সমতা উৎসবের ছোটগল্প প্রতিযোগিতায় ২য় স্থান অর্জন করে।

তথ্যসূত্র 

লন্ডন স্কুল অব ইকোনমিক্সের প্রাক্তন শিক্ষার্থী
জীবিত ব্যক্তি
হলি ক্রস কলেজ, ঢাকার প্রাক্তন শিক্ষার্থী
বাংলাদেশী নারী সাংবাদিক
বাংলাদেশী অনুবাদক
রোলা (মডেল)

রোলা (; জন্ম: ৩০ মার্চ ১৯৯০) একজন জাপানি ফ্যাশন মডেল তারকা ও টিভি ব্যক্তিত্ব। তিনি বাংলাদেশী, জাপানি ও রুশ বংশোদ্ভূত। বাবা বাংলাদেশী ও জাপানি মাতা রুশ বংশোদ্ভূত। বাণিজ্যিকধর্মী মডেলিং জগতে জাপানি ফ্যাশন ম্যাগাজিন ভিভিতে নিয়মিত অংশগ্রহণ করছেন তিনি। ২০১১ সাল থেকে জাপানি টেলিভিশনে তারেতো (টিভি ব্যক্তিত্ব) হিসেবে ব্যাপকভাবে জনপ্রিয়তা পেয়েছেন। ব্যবস্থাপকীয় সংস্থা লাইবেরার প্রতিনিধিত্ব করছেন। তিনি ২০১৬ সালে মুক্তিপ্রাপ্ত রেসিডেন্ট ইভিল: দ্য ফাইনাল চ্যাপ্টার চলচ্চিত্রে অভিনয় করেছেন।

ব্যক্তিগত জীবন
রোলা জাপানের টোকিওতে জন্মগ্রহণ করেন। টোকিওতে জন্ম হলেও ৯ বছর বয়স পর্যন্ত বাংলাদেশে অবস্থান করেন। এ সময়ে আমেরিকান ইন্টারন্যাশনাল স্কুলের ছাত্রী ছিলেন তিনি। তার বাবা বাংলাদেশী ও মা জাপানি-রুশ বংশোদ্ভূত। বাবা-মায়ের মধ্যে বিবাহ-বিচ্ছেদ ঘটার পর চৈনিক বিমাতার কাছে বড় হন।

পেশা জীবন

মডেলিং
টোকিওর শিবুয়া এলাকায় হাঁটাকালে এক স্কাউটের অনুপ্রেরণায় রোলা’র মডেলিং জীবনের সূত্রপাত ঘটে। এ সময় তিনি হাইস্কুলে অধ্যয়ন করতেন। জাপানের পপটিন সাময়িকীতে বেশ কয়েকবার অংশগ্রহণের পর ২০০৮ সালে রোলা ফ্যাশন ম্যাগাজিন ভিভিতে অংশগ্রহণ করতে শুরু করেন। এরপর থেকেই টোকিও গার্লস কালেকশন, শিবুয়া গার্লস কালেকশন ও গার্লস অ্যাওয়ার্ডের রানওয়ে মডেলিংয়ে বেশ কয়েকবার অংশ নেন। ভিভি ম্যাগাজিনের আগস্ট, ২০১২ সংস্করণের প্রচ্ছদে প্রথমবারের মতো রোলা’র উপস্থিতি ঘটে। একইমাসে তার প্রথম ফ্যাশনবিষয়ক গ্রন্থ দ্য রোলা প্রকাশিত হয়। জুন, ২০১৪ সালে রোলা’জ ক্লোজেট শীর্ষক অতিরিক্ত ফ্যাশন গ্রন্থ প্রকাশ হয়। এতে ফটোগ্রাফ শেয়ারিং সার্ভিস ইনস্টাগ্রামের মাধ্যমে রোলার ফটোগ্রাফ ছিল।

আগস্ট, ২০১৪ সালে ফ্যাশন ব্র্যান্ড বিমসের জন্য মডেলিং শুরু করেন। ঐ ব্র্যান্ডের ২০১৪ শরৎ/শীতকালীন ক্যাটালগের জন্য প্রথম আত্মপ্রকাশ ঘটান। পরবর্তী রানওয়ে শো হিসেবে ২০০৮ সালে কোবে কালেকশন ও ২০০৮ শরৎ/শীতকালীন টোকিও গার্লস কালেকশনে অংশ নেন।

টুইটার
২৯ ফেব্রুয়ারি, ২০১২ তারিখে সামাজিক গণমাধ্যম সাইট টুইটারে যোগ দেন তিনি। তিনদিন পরই ১৯০,০০০ অনুসারী লাভ করেন। দুই সপ্তাহ পর এ সংখ্যা ৪৩০,০০০ অতিক্রম করে। এরফলে জাপানি মডেল তারকা তসুবাসা মাসুওয়াকা ও কিয়ারি পামু পামু’র পর তার স্থান হয়। ১৩ এপ্রিল, ২০১২ তারিখে ৬৭০,০০০-এর বেশি ও অক্টোবর, ২০১২ সালে ১,০০০,০০০ হয়। জুন, ২০১৪ সালে চতুর্থ জাপানি তারকা হিসেবে দুই মিলিয়ন অনুসারী লাভ করেন। ফেব্রুয়ারি, ২০১৬ সাল পর্যন্ত জাপানি তারকা হিসেবে ৩.৪৩ মিলিয়ন অনুসারী নিয়ে তৃতীয় সর্বোচ্চ ও জাপানি নারী তারকার মধ্যে দ্বিতীয় স্থানে অবস্থান করছিলেন।

তথ্যসূত্র

বহিঃসংযোগ 
 Official blog 
 Profile, Libera-japan.com 
 Rola on IMDb

জাপানি মহিলা ফ্যাশন মডেল
১৯৯০-এ জন্ম
জীবিত ব্যক্তি
জাপানি টেলিভিশন ব্যক্তিত্ব
বাংলাদেশী বংশোদ্ভূত জাপানি ব্যক্তি
রুশ বংশোদ্ভূত জাপানি ব্যক্তি
টোকিওর ব্যক্তি
ইউনিভার্সাল জাপান মিউজিকের শিল্পী
জাপানি নারী মডেল
মাবিয়া আক্তার

মাবিয়া আক্তার সীমান্ত একজন বাংলাদেশি ভারোত্তলক। ২০১৬ দক্ষিণ এশীয় গেমস এ মহিলা ৬৩ কেজি শ্রেণীতে তিনি স্বর্ণপদক জয় করেন। কমনওয়েলথ ভারোত্তলন চ্যাম্পিয়নশিপে মহিলা ৬৩ কেজি শ্রেণীতে তিনি একটি স্বর্ণ জেতেন তরুণ বিভাগে এবং দুইটি রুপা জয় করেন জ্যেষ্ঠ ও কনিষ্ঠ বিভাগে। স্বর্ণ পদক জিততে তিনি মোট ১৭৬ কেজি ভার উত্তোলন করেন।

প্রাথমিক জীবন
মাবিয়া আক্তার ১৯৯৯ সালের ৭ অক্টোবর মাদারীপুর জেলার কুলপদ্দী এলাকায় জন্ম গ্রহণ করেন। তার পিতা নাম হারুন-অর-রশিদ, যিনি পেশায় একজন মুদি দোকানি।

কর্ম জীবন
তিনি ভারোত্তলনে আগ্রহী হন তার মামা জাতীয় বক্সিং দলের কোচ কাজী শাহাদত হোসেনের হাত ধরে ২০১০ সালে। ২০১২ সালের দক্ষিণ এশীয় ভারোত্তলণ প্রতিযোগিতায় তিনি একটি ব্রোঞ্জ পদক জয় করেন। তিনি ২০১৩ সালের কমনওয়েলথ ভারোত্তলন প্রতিযোগিতায় রৌপ্য পদক জয় করেন।

তিনি ২০১৬ এশীয় ভারোত্তোলন প্রতিযোগিতায় অংশ নিতে উজবেকিস্তানে যান এবং ২০১৬ গ্রীষ্মকালীন অলিম্পিকে অংশগ্রহণের সুযোগ পান।

ব্যক্তিগত জীবন
মাবিয়া আক্তার দরিদ্র পরিবারের সন্তান। দারিদ্রতার কারণে তিন ভাইবোনের সংসারে একসময় তার পড়াশোনা বন্ধ হয়ে যায়। বর্তমানে তিনি বাংলাদেশ উন্মুক্ত বিশ্ববিদ্যালয়ে পড়াশুনা করছেন।

সম্মাননা
 অনন্যা শীর্ষ দশ পুরস্কার

তথ্যসূত্র

বহিঃসংযোগ
 ১৬ ফেব্রুয়ারি ২০১৬ সালে প্রথম আলোতে প্রকাশিত ইন্টারভিউ

জীবিত ব্যক্তি
১৯৯৯-এ জন্ম
বাংলাদেশী মহিলা ভারোত্তলক
দক্ষিণ এশীয় গেমসে স্বর্ণপদক বিজয়ী বাংলাদেশী
মাদারীপুর জেলার ব্যক্তি
এশিয়ান গেমসে বাংলাদেশের প্রতিযোগী
২১শ শতাব্দীর বাংলাদেশী নারী
২১শ শতাব্দীর বাংলাদেশী মহিলা ক্রীড়াবিদ
সৈয়দা খাতুন

সৈয়দা আমিনা খাতুন (জন্ম: ১০ জানুয়ারি ১৯৬৯) হচ্ছেন ব্রিটিশ লেবার পার্টি এর রাজনীতিবিদ, স্যান্ডওয়েল মেট্রোপলিটন ব্ররগ কাউন্সিল এর টিপটন গ্রিন এর কাউন্সিলর এবং মন্ত্রিসভার শিক্ষা উপদেষ্টা। ১৯৯৯ সাকে প্রথম বাংলাদেশি মহিলা হিসাবে মিডল্যান্ডস অঞ্চলে নির্বাচিত হন।

প্রাথমিক জীবন 
খাতুন সিলেটে জন্মগ্রহণ করেন এবং ১৯৭৫ সালের অক্টোবরে পিতা-মাতার সাথে ইংল্যান্ড এ স্থানান্তরিত হন।

পেশাজীবন 
১৯৮৬ সালে, খাতুন প্রথম চাকরি শুরু করেন গবেষক হিসাবে শিক্ষা বিভাগে এবং পরবর্তিতে ভাষা সহায়ক শিক্ষক হন।

১৯৮০ দশকের মাঝামাঝি থেকে, খাতুন বিভিন্ন সেচ্ছাসেবক সংস্থা পরিচালনা করেন। সে মিডল্যান্ডে সাহায্য, পরিচালনা এবং এমনকি মহিলা সংগঠন চালু করে যেমন বাংলাদেশি ওম্যান এ্যাসোসিয়েশন, লকাল ইয়াং ওম্যান। সে অসংখ্য তরুণ সংগঠন তৈরিতে অবদান রাখে। এছাড়াও সে পরিবেশ উন্নয়নের একজন প্রচারক।

১৯৯৫ সাল থেকে খাতুন তরুণ কর্মি হিসাবে এবং তার সাথে প্রকল্প পরিচালক হিসাবে আঞ্চলিক দল “আশা প্রজেক্ট” এ কাজ করে।সে রোওলি রেজিস এবং টিপটন প্রাইমারী কেয়ার ট্রাস্টের একজন অ-নির্বাহি পরিচালক। সে  স্যান্ডওয়েল মেট্রোপলিটন কাইন্সিলের মন্ত্রিসভার শিক্ষা উপদেষ্টা তারই সাথে ইউরোপ পরিষদের বিকল্প সদস্য। এছাড়াও সে টিপটন শহরের চেয়ারম্যান।

১৯৯৯ সালের মে তে স্যান্ডওয়েল মেট্রোপলিটন ব্ররগ কাউন্সিল নির্বাচনে প্রথম বাংলাদেশি মহিলা হিসাবে টিপটন গ্রীনের কাউন্সিলর নির্বাচিত হন এবং প্রথম মুসলিম মহিলা যে স্যান্ডওয়েল মেট্রোপলিটন ব্ররগ কাউন্সিলে একটি আসন লাভ করে।

পুরস্কার এবং স্বীকৃতি 
২০০৪ সালে খাতুনকে স্যান্ডওয়েল উন্নয়নে তার সেবার জন্য তাকে অর্ডার অব দ্য ব্রিটিশ এম্পায়ার এর সদস্য হিসাবে নিয়োগ দেয়া হয়। 
 ২০০৮ সালের ফেব্রুয়ারিতে সে সমাজ সেবার জন্য একটি পুরস্কার গ্রহণ করেন বার্মিংহাম বাংলাদেশী লীগের পক্ষ থেকে।

ব্যক্তিগত জীবন
খাতুন একজন মুসলিম। ১৫ বছর বয়সে তার এক আয়োজিত বিবাহ হয় এবং তার দুটি ছেলে এবং দুটি মেয়ে আছে যারা ১৯৮৫ এবং ১৯৯৫ এর মধ্যে জন্মগ্রহণ করে।

তথ্যসূত্র

বহিঃসংযোগ
 ব্রিটিশ হু'স হুতে সৈয়দা খাতুন  
 councillor.info তে সৈয়দা খাতুন 
 স্যান্ডওয়েল কাউন্সিলে সৈয়দা খাতুন  

জীবিত ব্যক্তি
১৯৬৯-এ জন্ম
যুক্তরাজ্যের নাগরিকীকৃত নাগরিক
বাংলাদেশী মুসলিম
ব্রিটিশ মুসলিম
ইংল্যান্ডে বাংলাদেশী অভিবাসী
ব্রিটিশ বাংলাদেশী
বাংলাদেশী সমাজকর্মী
শ্রমিক দল (যুক্তরাজ্য) এর কাউন্সিলর
অর্ডার অব দ্য ব্রিটিশ এম্পায়ার পদক বিজয়ী
ইংল্যান্ডের নারী কাউন্সিলর
মন্নুজান সুফিয়ান

বেগম মন্নুজান সুফিয়ান বাংলাদেশ আওয়ামী লীগের একজন রাজনৈতিক নেত্রী, বর্তমান ১২ তম জাতীয় সংসদের একজন সংসদ সদস্য। তিনি পূর্বে শ্রম ও কর্মসংস্থান মন্ত্রণালয়ের প্রতিমন্ত্রী ছিলেন।

প্রাথমিক জীবন 
মন্নুজান সুফিয়ান ১ জানুয়ারি ১৯৫৩ সালে খুলনা জেলার দিঘোলিয়ায় জন্মগ্রহণ করেন। ১৯৬৯ সালে খুলনা সরকারি মহিলা কলেজ থেকে স্নাতক শেষ করেন। তার স্বামী আবু সুফিয়ান বীর প্রতীক খেতাব প্রাপ্ত মুক্তিযোদ্ধা, রাজনীতিবিদ ও শ্রমিক নেতা ছিলেন। পিতা মোসলেম মিয়া ও মাতা জোহরা বেগম।

রাজনৈতিক ও কর্মজীবন 
মন্নুজান সুফিয়ান ১৯৬৮ সালে খুলনা সরকারি মহিলা কলেজ শাখা ছাত্রলীগের সভাপতির দায়িত্ব পালন করেন। কেন্দ্রীয় শ্রমিক লীগের সহসভাপতি এবং ৪২ টি ট্রেড ইউনিয়নের সভাপতি ও সাধারণ সম্পাদক ছিলেন। ১৯৮৩ হতে ১৯৯৬ পর্যন্ত কেন্দ্রীয় আওয়ামী লীগের শ্রম সম্পাদক হিসেবে তিনি দায়িত্ব পালন করেন। তিনি বাংলাদেশ আওয়ামী লীগের কেন্দ্রীয় নির্বাহী কমিটির সদস্য। তিনি ২০০৮, ২০১৪ ও ২০১৮ সালের নির্বাচনে খুলনা-৩ আসন থেকে নির্বাচিত সংসদ সদস্য। এর আগে সপ্তম জাতীয় সংসদে বেগম মন্নুজান সুফিয়ান সংরক্ষিত মহিলা সাংসদ নির্বাচিত হন। সে সময় তিনি পাট ও বস্ত্র মন্ত্রণালয় সংক্রান্ত স্থায়ী কমিটির সদস্য ছিলেন। তিনি ১৯৭৯ সালের দ্বিতীয় সংসদ নির্বাচন, ১৯৮৬ সালের তৃতীয় সংসদ নির্বাচন ও ১৯৯১ সালের পঞ্চম সংসদ নির্বাচনে তিনি আওয়ামী লীগের প্রার্থী হিসেবে নির্বাচন করে সব কটি নির্বাচনেই দ্বিতীয় অবস্থানে ছিলেন।

২০০৯-২০১৪ মেয়াদে তিনি শ্রম ও কর্মসংস্থান মন্ত্রণালয়ের প্রতিমন্ত্রীর দায়িত্ব পালন করেন। ২০১৪-২০১৮ মেয়াদে তিনি শ্রম ও কর্মসংস্থান মন্ত্রণালয় সম্পর্কিত স্থায়ী কমিটির সভাপতির দায়িত্ব পালন করেন। একদশ সংসদেও তিনি শেখ হাসিনার চতুর্থ মন্ত্রিসভার  শ্রম ও কর্মসংস্থান মন্ত্রণালয়ের প্রতিমন্ত্রীর দায়িত্ব পালন করছেন।

তথ্যসূত্র

বহিঃসংযোগ 

 প্রতিমন্ত্রী বেগম মন্নুজান সুফিয়ান –বাংলাদেশ জাতীয় তথ্য বাতায়ন

জন্মের সাল অজানা
জীবিত ব্যক্তি
জাতীয় সংসদের মহিলা সদস্য
দশম জাতীয় সংসদ সদস্য
বাংলাদেশ আওয়ামী লীগের রাজনীতিবিদ
একাদশ জাতীয় সংসদ সদস্য
শেখ হাসিনার চতুর্থ মন্ত্রিসভার সদস্য
শেখ হাসিনার দ্বিতীয় মন্ত্রিসভার সদস্য
১৯৫৩-এ জন্ম
নবম জাতীয় সংসদ সদস্য
বাংলাদেশের নারী মন্ত্রী
২১শ শতাব্দীর বাংলাদেশী নারী রাজনীতিবিদ
আমীরা হক

আমীরা হক একজন বাংলাদেশী টেকনোক্র্যাট। তিনি জাতিসংঘে সাধারণ সম্পাদকের অধীনে কাজ করেন। তিনি বাংলাদেশীদের মধ্যে সর্বোচ্চ পদমর্যাদার অধিকারী ব্যক্তি। তিনি ২০১২ সালের এপ্রিল মাস থেকে ২০১৪ সালের জুলাই মাস পর্যন্ত উক্ত পদে কাজ করেছিলেন। জাতিসঙ্ঘের জেনারেল বান কি মুন বিশ্ব শান্তি কার্যক্রমে নিজে তাকে নিয়োগ দেন তার অন্যতম সহযোগী হিসেবে।  আমীরা হক বান কি মুনের বিশেষ প্রতিনিধি হিসেবে তিমুর-লেস্তে কাজ করেছিলেন। তিনি ১৯৭৬ সালে জাতিসংঘে কাজ শুরু করেন। কর্মজীবনে তিনি UNMIT এর প্রধানের দায়িত্বও পালন করেছেন। ২০১৫ সালে তাকে Centre for Humanitarian Dialogue এর বোর্ড সদস্য হিসেবে নিয়োগ দেওয়া হয়।  এটি একটি বেসরকারী কুটনৈতিক সঙ্গঠন যা বিশ্বব্যাপী কাজ করে। এই সংগঠনের প্রধান লক্ষ্য হলো সামরিক সহিংসতা রোধে আলাপ-আলোচনা এবং মেডিটেশনের মাধ্যমে সহায়তা করা।

জাতিসংঘে বিভিন্ন পদে দায়িত্বপালন 
১) পূর্ব তিমুরে সাধারণ সম্পাদকের বিশেষ প্রতিনিধি এবং তিমুরে UNMIT এর প্রধান হিসেবে

২) সাধারণ সম্পাদকের এবং UNRCHC এর ডেপুটি বিশেষ প্রতিনিধি হিসেবে

৩) সাধারণ সম্পাদকের এবং UNRCHA এর ডেপুটি বিশেষ প্রতিনিধি হিসেবে

৪) নিউ ইয়র্কে UNDP এর প্রধান কার্যালয়ে Bureau of Crisis Prevention & Recovery এর ডেপুটি সহকারী প্রশাসক এবং ডেপুটি পরিচালক হিসেবে

আমীরা হক জাতিসংঘে ৩৭ বছর ধরে কাজ করেছেন। ১৯ বছর মাঠে এবং ১৮ বছর প্রধান কার্যালয়ে।

শিক্ষা জীবন 
আমীরা হক ওয়েস্টার্ন কলেজ অফ অক্সফোর্ড থেকে বিএ পাশ করেন। পরবর্তীতে কলম্বিয়া বিশ্ববিদ্যালয় এবং নিউ ইয়র্ক বিশ্ববিদ্যালয়ে উচ্চতর পড়াশোনা করেন।

ব্যক্তিগত জীবন 
ব্যক্তিগত জীবনে আমীরা হকের দুই মেয়ে আছে। তার এক মেয়ে্র নাম নাদিনা। সে ২০০৬ সালের নোবেল বিজয়ী অর্থনীতিবিদ ডঃ মোহাম্মাদ ইউনুসের সাথে সামাজিক ব্যবসা সম্রসারণ কার্যক্রমে কাজ করেন।

তথ্যসূত্র 

জীবিত ব্যক্তি
জাতিসংঘে বাংলাদেশী কর্মকর্তা
বাংলাদেশী নারী কূটনীতিক
রাজনীতিতে বাংলাদেশী নারী
কলাম্বিয়া বিশ্ববিদ্যালয়ের প্রাক্তন শিক্ষার্থী
নিউ ইয়র্ক ইউনিভার্সিটি স্টার্ন স্কুল অব বিজনেসের প্রাক্তন শিক্ষার্থী
ওয়েস্টার্ন কলেজ ফর উইমেনের প্রাক্তন শিক্ষার্থী
আঞ্জুমান আরা জামিল

আঞ্জুমান আরা জামিল জাতীয় সংসদের সাবেক সদস্য এবং ব্রিগেডিয়ার জেনারেল জামিল উদ্দিন আহমেদের স্ত্রী ছিলেন।

প্রথমিক জীবন 
আঞ্জুমান আরা জামিল ১৯৩৮ সালে কুষ্টিয়ার জেলার কুমারখালী উপজেলার হাশিমপুরে জন্মগ্রহণ করেন। তিনি জামিল উদ্দিন আহমদকে বিয়ে করেন। তিনি ১৯৯৬ সালে মহিলা সংরক্ষিত আসনে কুষ্টিয়া থেকে সংসদ সদস্য নির্বাচিত হন।

মৃত্যু 
তিনি ২৯ নভেম্বর, ২০১২ সালে বার্ধক্যজনিত কারণে মারা যান। তাকে ঢাকা সেনানিবাসের কবরস্থানে দাফন করা হয়।

তথ্যসূত্র 

১৯৩৮-এ জন্ম
২০১২-এ মৃত্যু
কুষ্টিয়া জেলার ব্যক্তি
রাজনীতিতে বাংলাদেশী নারী
সপ্তম জাতীয় সংসদ সদস্য
জাতীয় সংসদের মহিলা সদস্য
২০শ শতাব্দীর বাংলাদেশী নারী রাজনীতিবিদ
বিনীতা রায়

রাজমাতা বিনীতা রায় (১৮ আগস্ট ১৯০২ - ৬ সেপ্টেম্বর ১৯৯০) কলকাতায় জন্মগ্রহণকারী বাংলাদেশী অভিজাত সম্প্রদায়ভূক্ত প্রমিলা  সাহিত্যরসিক, কূটনীতিবিদ ও মন্ত্রী ছিলেন। পার্বত্য চট্টগ্রাম এলাকার চাকমা সার্কেলের ঊনপঞ্চাশতম রাণী ছিলেন বিনীতা রায়। ত্রিদিব রায় ও দেবাশীষ রায়ের রাজত্বকালে রাজমাতার দায়িত্বে ছিলেন তিনি। ১৯৭২ সালে জাতিসংঘ সাধারণ পরিষদে বাংলাদেশের প্রথম প্রতিনিধি দলের অন্যতম সদস্য ছিলেন। ১৯৭৫ থেকে ১৯৭৮ সময়কালে বাংলাদেশ সরকারের মন্ত্রী ছিলেন তিনি।

ব্যক্তিগত জীবন 
বিনীতা রায় ১৯০৭ খ্রিস্টাব্দের ১৮ আগস্ট ইংল্যান্ডের সারেই নগরে জন্ম গ্রহণ করেন। তিনি কলকাতার বেথুন কলেজ থেকে স্নাতক ডিগ্রি অর্জন করেন।সরলচন্দ্র সেন ও নির্মলা দেবী সেনের কন্যা তিনি। তাঁর পিতা ছিলেন ব্রাহ্মধর্ম প্রচারক কেশবচন্দ্র সেনের পুত্র এবং  ব্রিটিশ ভারতের বেঙ্গল হাইকোর্টের শীর্ষস্থানীয় আইনজীবী। সেইসূত্রে বিনীতা রায় ছিলেন কুচবিহারের মহারাণী সুনীতি দেবী ও ময়ূরভঞ্জের মহারাণী সুচারু দেবীর ভ্রাতুষ্পুত্রী।    রাজা নলিনাক্ষ রায়ের সাথে পরিণয়সূত্রে আবদ্ধ হন বিনীতা রায়। এরফলে চাকমা সার্কেলের ঊনপঞ্চাশতম রাণীর মর্যাদা লাভ করেন তিনি। রবীন্দ্রনাথ ঠাকুরের সাথে নৈকট্যপূর্ণ সম্পর্ক বজায় রেখেছিলেন ও তার পৃষ্ঠপোষকতায় বিনীতা পার্বত্য চট্টগ্রাম এলাকায় প্রথম সাহিত্যপত্র প্রকাশ করেন। গৈরিকা নামের সাহিত্যপত্রটি চাকমা ভাষায় কবিতাগুচ্ছের ছিল এবং ১৬ বছরে এর ১৪টি সংখ্যা প্রকাশিত হয়ে।

১৯৭১ সালে সংঘটিত বাংলাদেশের মহান স্বাধীনতা যুদ্ধকালীন বিনীতা রায় তার রাঙ্গামাটি প্রাসাদে সাধারণ নাগরিকদের আশ্রয়দানের উদ্দেশ্যে আশ্রয়কেন্দ্র স্থাপন করেন।

কর্মজীবন 
১৯৭২ সালে জাতির জনক বঙ্গবন্ধু শেখ মুজিবুর রহমান তাকে জাতিসংঘের সাধারণ পরিষদের প্রথম প্রতিনিধি দলের সদস্যরূপে মনোনীত করেন। অন্যদিকে পাকিস্তান সরকার ঐ সময়ে পাল্টা পদক্ষেপরূপে স্বাধীনতা যুদ্ধ বিরোধী তার পুত্র ত্রিদিব রায়কে প্রতিনিধি করে পাঠায়। পাকিস্তান সরকারের সঙ্গে ত্রিদিব রায়ের রাজ্যের স্বায়ত্বশাসিত অঞ্চল নিয়ে মতভেদ চলছিল। ১৯৭১ খ্রিস্টাব্দের  মুক্তিযুদ্ধকালে চাকমাগোষ্ঠী নানাবিধ কারণে এই যুদ্ধে যোগ দেয়নি। ফলস্বরূপ তিনি রাঙামাটি ত্যাগ করতে বাধ্য হলে  বিনীতা দেবীই বৌদ্ধ চাকমা উপজাতিদের সমূহ বিপদকালীন অবস্থা ও দুর্দৈবের মধ্যে নেতৃত্ব দেন। ১৯৭৪ খ্রিস্টাব্দ থেকেই তিনি দুর্গত চাকমাদের পাশে দাঁড়ান। ভারতের ইন্দিরা গান্ধীর নেতৃত্বাধীন সরকারকে ও রাষ্ট্রসংঘকে চাকমাদের দুরবস্থার কথা জানান, প্রধান থেরকে (বৌদ্ধ সন্ন্যাসী) বিদেশে পাঠান। এতেও চাকমাদের অবস্থার তেমন উন্নতি না হলেও, তিনি আমৃত্যু চাকমাদের উন্নতির জন্য সচেষ্ট ছিলেন।

১৯৭০-এর দশকের মাঝামাঝি সময়ে রাজনৈতিক ও সাংবিধানিক সঙ্কটকালে বিনীতাকে বাংলাদেশ সরকারের ভূমি পুণর্গঠন ও ভূমি পুনর্বাসন (১৯৭৫-৭৬) এবং ত্রাণ ও পুনর্বাসন মন্ত্রী (১৯৭৬-৭৮) হিসেবে দায়িত্ব প্রদান করেন।

মৃত্যু 
তিনি ১৯৯০ খ্রিস্টাব্দের ৬ সেপ্টেম্বর রাঙ্গামাটির রাজভবনে শেষ নিঃশ্বাস ত্যাগ করেন।

তথ্যসূত্র 

বাংলাদেশী কূটনীতিবিদ
সম্ভাব্য জীবিত ব্যক্তি
জন্মের সাল অজানা
বাংলাদেশের মন্ত্রী
চাকমা
বাংলাদেশের ভূমি মন্ত্রী
বাংলাদেশী বৌদ্ধ
আবু সাদাত মোহাম্মদ সায়েমের মন্ত্রিসভার সদস্য
জিয়াউর রহমানের মন্ত্রিসভার সদস্য
১৯০৭-এ জন্ম
বাংলাদেশের নারী মন্ত্রী
চাকমা ব্যক্তি
বাংলাদেশের দুর্যোগ ব্যবস্থাপনা ও ত্রাণ মন্ত্রী
আনোয়ারা বেগম (শিক্ষাবিদ)

আনোয়ারা বেগম ছিলেন একজন বাংলাদেশী শিক্ষাবিদ। তিনি বাংলাদেশের প্রথম নারী উপাচার্য। শিক্ষা ক্ষেত্রে তার বিশেষ অবদানের জন্য ২০০৬ সালে বাংলাদেশ সরকার তাকে একুশে পদকে ভূষিত করে। তিনি বাংলাদেশের ১৩ তম ফার্স্ট লেডি।

পেশা জীবন 
আনোয়ারা বেগম ঢাকা বিশ্ববিদ্যালয়ের প্রাণিবিদ্যা বিভাগের অধ্যাপক ছিলেন। পরবর্তীতে তিনি প্রাণিবিদ্যা বিভাগের চেয়ারম্যান ও শামসুন নাহার হলের প্রাধ্যক্ষ হিসেবে দায়িত্ব পালন করেন। আনোয়ারা বেগম ছিলেন ঢাকার অন্যতম একটি বেসরকারি বিশ্ববিদ্যালয় অতীশ দীপঙ্কর বিজ্ঞান ও প্রযুক্তি বিশ্ববিদ্যালয়ের প্রতিষ্ঠাতা উপাচার্য এবং এর ট্রাস্টি বোর্ডের প্রথম চেয়ারম্যানের দায়িত্ব পালন করেন।

ফার্স্ট লেডি 
সাবেক রাষ্ট্রপতি ইয়াজউদ্দিন আহম্মেদের স্ত্রী হওয়ার সুবাদে তিনি ছিলেন বাংলাদেশের ফার্স্ট লেডি। তৎকালীন রাষ্ট্রপতি জিল্লুর রহমানের স্ত্রী আইভি রহমান ২১ আগস্টের গ্রেনেড হামলাজনিত কারণে ২৪ আগস্ট, ২০০৪ সালে প্রয়াত হন। তার মৃত্যুর ফলে ইয়াজউদ্দিন আহম্মেদের স্ত্রী আনোয়ারা বেগম বাংলাদেশের ফার্স্ট লেডি হিসেবে বহাল ছিলেন।

ব্যক্তিগত জীবন 
আনোয়ারা বেগম ও তার স্বামী ইয়াজউদ্দিন আহম্মেদের একটি ছেলে সন্তান ছিল নাম ইমতিয়াজ আহমেদ বাবু। ইমতিয়াজ ছিল তাদের পালক পুত্র।

তথ্যসূত্র 

২০১৮-এ মৃত্যু
একুশে পদক বিজয়ী
ঢাকা বিশ্ববিদ্যালয়ের শিক্ষক
বাংলাদেশী নারী শিক্ষায়তনিক ব্যক্তি
বাংলাদেশের ফার্স্ট লেডি
বনানী কবরস্থানে সমাধিস্থ
অতীশ দীপঙ্কর বিজ্ঞান ও প্রযুক্তি বিশ্ববিদ্যালয়ের উপাচার্য
১৯৩০-এর দশকে জন্ম
চিত্রা ভট্টাচার্য

চিত্রা ভট্টাচার্য (১৯২৬ - ২৯ নভেম্বর, ২০১০) নেত্রকোণায় জন্মগ্রহণকারী বাংলাদেশ জাতীয় সংসদের সাবেক সংসদ সদস্য ছিলেন। তিনি মহিলাদের সংরক্ষিত আসনে টাঙ্গাইল এলাকা থেকে বাংলাদেশ আওয়ামী লীগের প্রার্থী হিসেবে ১৯৯৬ সালে মনোনীত হন।

প্রারম্ভিক জীবন
নেত্রকোণার সম্ভ্রান্ত জমিদার পরিবারে চিত্রার জন্ম। রংপুর থেকে ম্যাট্রিকুলেশন পরীক্ষায় কৃতকার্য হন। এরপর ময়মনসিংহের আনন্দমোহন কলেজ থেকে ইন্টারমিডিয়েট পাশ করেন। পরবর্তীতে ঢাকা বিশ্ববিদ্যালয় থেকে সমাজবিজ্ঞান বিষয়ে স্নাতকোত্তর ডিগ্রি লাভ করেন।

রাজনৈতিক জীবন
তিনি ১৯৯৬-২০০১ সময়কালে জাতীয় সংসদের সংরক্ষিত মহিলা আসনে আওয়ামী লীগ দলীয় সংসদ সদস্য ছিলেন। এ সময় তিনি সংসদের অর্থবিষয়ক স্থায়ী কমিটির সদস্য হিসেবেও দায়িত্ব পালন করেছেন। এছাড়া তিনি প্রগতিশীল নারী আন্দোলন, মানবাধিকার আন্দোলনসহ বিভিন্ন সমাজসেবামূলক কাজের সঙ্গে যুক্ত ছিলেন।

ব্যক্তিগত জীবন
প্রথিতযশা বিচারপতি দেবেশ ভট্টাচার্যের সাথে পরিণয়সূত্রে আবদ্ধ হন। এ দম্পতির তিন সন্তান রয়েছে। বিশিষ্ট অর্থনীতিবিদ দেবপ্রিয় ভট্টাচার্য, পদার্থবিদ দেবদর্শী ভট্টাচার্য ও দেবলীনা রায় তাদের সন্তান।

দেহাবসান 
৮৪ বছর বয়সে ভারতের কলকাতার একটি হাসপাতালে বার্ধক্যজনিত কারণে তার দেহাবসান ঘটে।

তথ্যসূত্র

জাতীয় সংসদের মহিলা সদস্য
১৯২৬-এ জন্ম
২০১০-এ মৃত্যু
ঢাকা বিশ্ববিদ্যালয়ের প্রাক্তন শিক্ষার্থী
রাজনীতিতে বাংলাদেশী নারী
বাংলাদেশী হিন্দু
বাঙালি হিন্দু
বাংলাদেশ আওয়ামী লীগের রাজনীতিবিদ
নেত্রকোণা জেলার ব্যক্তি
২০শ শতাব্দীর বাংলাদেশী নারী রাজনীতিবিদ
দিপালী বরঠাকুর

দীপালী বরঠাকুর (, জন্ম: ৩০ জানুয়ারি ১৯৪১) ভারতের অসমের একজন কণ্ঠশিল্পী। ১৯৪১ সালের ৩০ জানুয়ারী তারিখে শিবসাগর জেলার সোণারির নীলমনি বাগানে তার জন্ম হয়েছিল।

সাংগীতিক জীবন
নবম বিষয়শ্রেণীর ছাত্রী থাকাকালীন তিনি বাণীবদ্ধ করেছিলেন বন্ধু সময় পালে আমার ফালে এবার আহি যাবা। এরপর তার কণ্ঠ জনপ্রিয়তা লাভ করে।

দীপালী বরঠাকুরের কণ্ঠে কয়েকটি জনপ্রিয় গানঃ
 সোণর খারু নালাগে মোক বিয়ার বাবে আই
 জোনধনে জোনালীতে
 আবেগর বোকোচা ব’ব মই নোৱারো/যৌৱনে আমনি করে (কথাছবি "লাচিত বরফুকন")
 কণমান বরশীরে চিপ
 চেনাই মই যাওঁ দেই
 অ' বন্ধু সময় পালে আমার ফালে এবার আহি যাবা

পুরস্কারসমূহ
দীপালী বরঠাকুর পদ্মশ্রী সম্মান (১৯৯৮), অসম সরকার-এর শিল্পী পুরস্কার (২০১০), 'লিঅ' এক্সপো শিল্পী সম্মান (২০০৭) লাভ করেছেন। এছাড়াও প্রতি মাসে ৫,০০০ টাকা করে অসম সরকারের পক্ষ থেকে পেন্সন লাভ করেন ।।

উপসংহার
১৯৬৯ সালে তিনি শেষবারের জন্য পরিবেশন করেছিলেন 'লুইত নেযাবি ঐ।' এই সময়ে দীপালী বরঠাকুর মোটর নিউরোন রোগএ আক্রান্ত হন এবং গান গাওয়ার ক্ষমতা হারানোর সাথে সাথে  চলা-ফেরা করার জন্য হুইল চেয়ারের আশ্রয় নিতে বাধ্য হন। ১৯৭৬ সালে শিল্পী অসমের খ্যাতনামা চিত্রশিল্পী নীলপবন বরুয়ার সঙ্গে বিবাহ সূত্রে আবদ্ধ হন।

তথ্যসূত্র

১৯৪১-এ জন্ম
আসামের ব্যক্তি
পদ্মশ্রী প্রাপক
জীবিত ব্যক্তি
২১শ শতাব্দীর ভারতীয় সঙ্গীতশিল্পী
আসামের সঙ্গীতশিল্পী
২০১৮-এ মৃত্যু
শিবসাগর জেলার ব্যক্তি
ভারতীয় লোক গায়িকা
ভারতীয় লোক গায়ক
অসমীয়া নেপথ্য সঙ্গীতশিল্পী
শিল্পকলায় পদ্মশ্রী প্রাপক
২০শ শতাব্দীর ভারতীয় সঙ্গীতশিল্পী
২০শ শতাব্দীর ভারতীয় গায়িকা
২১শ শতাব্দীর ভারতীয় গায়ক
২১শ শতাব্দীর ভারতীয় গায়িকা
আসামের নারী সঙ্গীতজ্ঞ